嘉模聖母堂 (加拿大)

嘉模聖母堂（粵拼：gaa1 mou4 sing3 mou5 tong4；英文：Our Lady of Mount Carmel Church），當地粵語天主教徒簡稱嘉模堂或者 OLMC，係加拿大多倫多最舊嘅天主教教堂之一，列咗入市政府嘅歷史建築名冊，據嘉模堂嘅紀錄係1870年起好；1969年佢成為華人教堂，係多倫多總教區入面第一個華人堂區。佢位於多倫多中區華埠東面嘅邊邊，St. Patrick 街夾登打士街西北角，由地鐵1號綫聖柏德歷站西面出口行路去大概五分鐘。 間教堂最初屬於愛爾蘭裔社區，本來叫 St. Patrick’s Church（聖柏德歷堂），1908年聖柏德歷堂搬去隔籬街嗰陣，接手嘅意裔社區改咗叫佢 ｢嘉模聖母堂｣，1965年再轉畀萄裔社區，1969年再轉畀華裔社區，一直沿用 ｢嘉模聖母堂｣ 嘅名。 教堂建築物屬於哥德式復興建築，喺2000年代重修期間，喺屋頂同地板下面搵到一啲古物，而今gaa1擺咗喺玻璃櫃度畀人睇。 出面網頁 嘉模聖母堂嘅官方網站 睇埋 中華殉道聖人堂 (加拿大) 聖曹桂英堂 攷